Sentenza tal-Qorti Ġenerali tas-6 ta’ April 2022 – Planistat Europe u Charlot vs Il-Kummissjoni
(Kawża T-735/20) 1
(“Responsabbiltà mhux kuntrattwali – Kawża “Eurostat” – Investigazzjoni esterna tal-OLAF – Trażmissjoni lil awtoritajiet ġudizzjarji nazzjonali ta’ informazzjoni relattiva għal fatti suġġetti għal proċeduri kriminali qabel tmiem l-investigazzjoni – Tressiq ta’ lment mill-Kummissjoni qabel tmiem l-investigazzjoni – Proċedura kriminali nazzjonali – Deċiżjoni definittiva li tikkonstata li ma hemmx lok li jitkomplew il-proċeduri – Nuqqas ta’ ksur ikkaratterizzat suffiċjentement minn regola ta’ dritt li tikkonferixxi drittijiet lill-individwi”)
Lingwa tal-kawża: il-Franċiż
Partijiet
Rikorrenti: Planistat Europe (Pariġi, Franza), Hervé-Patric Charlot (Pariġi) (rappreżentant: F. Martin Laprade, avukat)
Konvenut: Il-Kummissjoni Ewropea (rappreżentanti: J. Baquero Cruz u F. Blanc, aġenti)
Suġġett
Permezz tar-rikors tagħhom abbażi tal-Artikolu 268 TFUE, ir-rikorrenti jitolbu kumpens, minn naħa, għad-dannu morali li H.-P. Charlot allegatament sofra minħabba t-trażmissjoni mill-Uffiċċju Ewropew ta’ Kontra l-Frodi (OLAF) lill-awtoritajiet nazzjonali ta’ informazzjoni relattiva għal fatti li jistgħu jingħataw kwalifika kriminali kif ukoll minħabba l-ilment imressaq mill-Kummissjoni Ewropea quddiem l-imsemmija awtoritajiet u, min-naħa l-oħra, għad-dannu materjali li dawn sofrew minħabba x-xoljiment tal-kuntratti konklużi bejn Planistat u l-Kummissjoni.
Dispożittiv
Ir-rikors huwa miċħud.
Planistat Europe u Hervé-Patrick Charlot huma kkundannati għall-ispejjeż.
____________
1     ĠU C 53, 15.2.2021.